তিনি ভারতের ক্রিকেটভক্ত কিনা, তা নিয়েই রয়েছে প্রশ্ন। কেউ বলছেন তিনি বুকি। আবার কেউ বলছেন, অসৎ অভিসন্ধি নিয়েই তিনি শের-ই-বাংলা স্টেডিয়ামে উপস্থিত হয়েছিলেন। আবার কেউ বলছেন, এগুলো নিন্দুকদের একান্ত ব্যক্তিগত অভিমত। স্টেডিয়াম থেকে যাঁকে ধরা হয়েছে, তিনি আসলে আদ্যন্ত ক্রিকেটসমর্থক।আবার কেউ বলছেন, এগুলো নিন্দুকদের একান্ত ব্যক্তিগত অভিমত। স্টেডিয়াম থেকে যাঁকে ধরা হয়েছে, তিনি আসলে আদ্যন্ত ক্রিকেটসমর্থক। 
সেই সময়ে বাংলাদেশ ও ইংল্যান্ডের মধ্যে প্রথম একদিনের ম্যাচ চলছিল। সেই ভারতীয় ক্রিকেটভক্তকে আখ্যা দেওয়া হল বুকি। ঢাকা মেট্রোপলিটন পুলিশের বক্তব্য অনুযায়ী, আইসিসি-র দুর্নীতি দমন শাখা তাঁকে তুলে দেয় পুলিশের হাতে। 
সিরিজ শুরুর আগে বাংলাদেশ ও ইংল্যান্ডের কোনও ক্রিকেটারের সঙ্গে সেই ভারতীয় ক্রিকেটভক্ত কথাবার্তা বলেছিলেন কিনা, তা খতিয়ে দেখছে পুলিশ। এমনকী ম্যাচ অফিসিয়ালদেরও প্রভাবিত করার চেষ্টা সেই ব্যক্তি করেছিল কিনা, তা দেখছে পুলিশ। পুলিশ হেফাজতে থাকা ভারতীয় ব্যক্তিটির নাম সুব্রহ্মনিয়াম চেন্নামশেট্টী। নিজেকে বেঙ্গালুরুর বাসিন্দা বলে পরিচয় দিয়েছেন। বাংলাদেশের অ্যান্টি টেররিজম সেলের বিশেষ পুলিশ এখন তাকে প্রশ্ন করছে। উল্লেখ্য, তিনটি ওয়ানডে ও দুটো টেস্ট ম্যাচ খেলার জন্য ইংল্যান্ড বাংলাদেশে এসেছে। প্রথম ওয়ানডে জিতে নিয়েছে ইংল্যান্ড।